3. ลักษณะการประกอบธุรกิจแต่ละสายผลิตภัณฑ์

บริษัท อาดามัส อินคอร์ปอเรชั่น จำกัด (มหาชน) (“บริษัท” หรือ “ADAM”)
ประกอบธุรกิจบริหารจัดการสถานีทีวีกีฬา
ธุรกิจบริหารการตลาดและกิจกรรมด้านกีฬารวมทั้งธุรกิจบริหารการตลาดและกิจกรรมด้านบันเทิง
โดยแต่ละสายผลิตภัณฑ์ดำเนินการผ่านบริษัทย่อย 2 บริษัทและบริษัทร่วม 1 บริษัท คือ บริษัท
อาดามัส เวิลด์ จำกัด (“AW”) บริษัท เอ็กซ์ตร้า ล้าจซ์ จำกัด (“XL”) และบริษัท แอปโซลูท
อิมแพค จำกัด (มหาชน) (“AIM”) บริษัทได้มีการลงทุนในบริษัทร่วม 1 บริษัท คือ บริษัท จีจี นิวส์
เนทเวิร์ค จำกัด (“GG”) และลงทุนในบริษัทที่เกี่ยวข้อง 1 บริษัท คือ บริษัท นิวส์ มัลติมีเดีย
จำกัด ซึ่งทั้ง 2 บริษัทได้หยุดดำเนินธุรกิจแล้ว
ซึ่งบริษัทได้ตั้งค่าเผื่อการด้อยค่าของเงินลงทุนไว้เต็มมูลค่าของเงินลงทุนแล้ว
บริษัทมุ่งเน้นลงทุนในกิจการต่างๆ ที่มีผลประกอบการดี
มีทีมบริหารจัดการที่มีความสามารถและซื่อสัตย์รวมทั้งเป็นธุรกิจที่ผู้บริหารของบริษัทมีความเข้าใจในธุรกิจนั้นๆ
เป้าหมายระยะสั้นของบริษัทจะเป็นการปรับโครงสร้างการลงทุนให้เหมาะสมกับสภาพเศรษฐกิจและสถานการณ์ปัจจุบัน

AW ประกอบธุรกิจบริหารจัดการสถานีทีวีกีฬา ธุรกิจบริหารการตลาดและกิจกรรมด้านกีฬา
ธุรกิจบริหารการตลาดและกิจกรรมด้านบันเทิง ซึ่งธุรกิจบริหารการตลาดและกิจกรรมบันเทิง
เป็นการจัดการแสดงคอนเสิร์ตโดยจัดหาศิลปินนักร้องที่มีชื่อเสียงจากต่างประเทศเข้ามาแสดงคอนเสิร์ตในประเทศไทยรวมถึงการจัดกิจกรรมทางการตลาดต่างๆ
ที่ส่งเสริมและสนับสนุนการจัดแสดงคอนเสิร์ต
รวมทั้งการจัดการประกวดมิสยูลีกซึ่งคัดเลือกนักศึกษาจากมหาวิทยาลัยต่าง ๆ ทั่วประเทศ
ธุรกิจบริหารการตลาดและกิจกรรมกีฬา เป็นการจัดกิจกรรมการแข่งขันกีฬาประเภทต่าง ๆ
รวมทั้งการจัดมหกรรมการแข่งขันกีฬายูลีก ซึ่งเป็นกีฬาระหว่างมหาวิทยาลัยกว่า 30 สถาบัน
และในส่วนของธุรกิจบริหารจัดการสถานีทีวีกีฬา ในปี 2552 AW
ได้มีการปรับเปลี่ยนนโยบายในการลงทุนเพื่อก้าวเป็นผู้นำด้านการตลาดกีฬา (Sport Marketing
) แบบครบวงจร โดยการทำสื่อโฆษณาผ่านช่องโทรทัศน์กีฬา (T Sports Channel) ซึ่ง AW
ได้รับสิทธิในการร่วมบริหารจัดการสถานีทีวีกีฬาจากการกีฬาแห่งประเทศไทยตั้งแต่วันที่ 1 กันยายน
2552 เป็นต้นมา โดยเน้นจุดขายที่ว่า T-Sports คือทีวีกีฬาที่สามารถรับชมได้ทุกระบบ
ไม่ว่าจะเป็น C-Band, KU-Band, True Visions และ เคเบิ้ลท้องถิ่น ( CTH ) ทำให้
T-Sports มีฐานผู้ชมของแต่ละช่องทางมีรวมกันสูงถึง 8 ล้านหลังคาเรือน ส่วน AIM
ดำเนินด้านการให้บริการสื่อโฆษณานอกบ้าน เช่น บริการสื่อโฆษณาในห้างสรรพสินค้า
บริการสื่อโฆษณาระบบดิจิตอล บริการผลิตสื่อโฆษณาและบริการให้เช่าจอภาพ

3.1 กลุ่มธุรกิจบริหารสถานีทีวีกีฬา ธุรกิจบริหารการตลาดและกิจกรรมด้านกีฬา
ธุรกิจบริหารการตลาดและกิจกรรมด้านบันเทิง

ลักษณะของผลิตภัณฑ์หรือบริการ

บริษัท อาดามัส เวิลด์ จำกัด (“AW”) ได้เริ่มดำเนินการจดทะเบียนนิติบุคคลประเภทบริษัทจำกัด
เมื่อวันที่ 16 ธันวาคม 2540 ในนาม บริษัท อาร์แอนด์ที มีเดีย จำกัด ทุนจดทะเบียนเริ่มแรก 1
ล้านบาท
โดยประกอบธุรกิจให้บริการเป็นตัวแทนขายสื่อโฆษณาทุกประเภทและให้บริการผลิตสื่อโฆษณาประชาสัมพันธ์
รวมทั้งรับจ้างผลิตรายการทางโทรทัศน์และวิทยุ ภายหลังได้เปลี่ยนชื่อบริษัทเป็น บริษัท อาดามัส
มีเดีย จำกัด เมื่อวันที่ 11 พฤษภาคม 2550 และต่อมาได้เปลี่ยนชื่อเป็น บริษัท อาดามัส เวิลด์
จำกัด เมื่อวันที่ 14 พฤษภาคม 2551 และได้เปลี่ยนวัตถุประสงค์การประกอบธุรกิจ
มุ่งเน้นให้บริการในการจัดกิจกรรมต่างๆ เช่น
การจัดกิจกรรมส่งเสริมการขายและการประชาสัมพันธ์ การจัดคอนเสิร์ต
(โดยเน้นการจัดคอนเสิร์ตและกิจกรรมต่างๆ
ของศิลปินและนักร้องชื่อดังจากประเทศเอเชียตะวันออกที่อยู่ในกระแสความนิยม)
การจัดงานแสดงต่างๆ ให้แก่กิจกรรมที่ AW จัดขึ้นเองเท่านั้น ผลงานที่ผ่านมาได้แก่
การจัดคอนเสิร์ตเรน คอนเสิร์ต ดงบังชินกิ และล่าสุดคอนเสิร์ต SM TOWN LIVE IN BANGKOK
2009 ซึ่งเป็นนักร้องชื่อดังร่วมทั้งค่ายเพลงยักษ์ใหญ่ของประเทศเกาหลี เป็นต้น และต่อมาในปี
2552 AW ได้มีการปรับเปลี่ยนนโยบายในการลงทุนเพื่อก้าวเป็นผู้นำด้านการตลาดกีฬา (Sport
Marketing ) แบบครบวงจร โดยการทำสื่อโฆษณาผ่านช่องโทรทัศน์กีฬา (T Sports Channel)
ซึ่ง AW ได้รับสิทธิในการร่วมบริหารจัดการสถานีทีวีกีฬาจากการกีฬาแห่งประเทศไทยตั้งแต่วันที่ 1
กันยายน 2552 เป็นต้นมา โดยเน้นจุดขายที่ว่า T-Sports คือทีวีกีฬาที่สามารถรับชมได้ทุกระบบ
ไม่ว่าจะเป็น C-Band, KU-Band, True Visions และ เคเบิ้ลท้องถิ่น ( CTH ) ทำให้
T-Sports มีฐานผู้ชมของแต่ละช่องทางมีรวมกันสูงถึง 8 ล้านหลังคาเรือน ปัจจุบัน AW
มีทุนจดทะเบียน 50 ล้านบาทและบริษัทถือหุ้นอยู่ร้อยละ 99.99 ทั้งนี้สามารถที่จะจำแนกธุรกิจที่ AW
ดำเนินการอยู่ออกเป็น 3 ประเภทได้ดังนี้

1.  การจัดคอนเสิร์ต

AW มีนโยบายมุ่งที่จะเป็นผู้จัดกิจกรรมเกี่ยวกับคอนเสิร์ตและเน้นการจัดคอนเสิร์ตและกิจกรรมต่างๆ
ของศิลปินและนักร้องชื่อดังจากประเทศเอเชียตะวันออกที่อยู่ในกระแสความนิยมในปัจจุบัน อาทิ
เกาหลี ญี่ปุ่นและไต้หวัน ทั้งนี้ AW มีเป้าหมายที่จะจัดคอนเสิร์ตรวมถึงกิจกรรมต่างๆ
เกี่ยวกับคอนเสิร์ตนั้นๆ อย่างน้อยปีละ 2 ครั้ง ในปี 2550 AW ได้จัดงานคอนเสิร์ต “Rain’s
Coming Rain World Tour in Bangkok 2007” คอนเสิร์ต Dong Bang Shin Gi The
2nd Asia Tour Concert “O” และ คอนเสิร์ต “SM TOWN LIVE’08 IN BANGKOK” โดย
AW
รับหน้าที่เป็นผู้จัดคอนเสิร์ตและได้สิทธิในการจัดการเกี่ยวกับสปอนเซอร์ทั้งหมดรวมถึงสิทธิในรายได้ใดๆ
อันเกิดจากการจัดการแสดงนั้น และได้ว่าจ้าง Dream Maker Entercom Co., Ltd.
นำวงดนตรี Dong Bang Shin Gi  มาจัดแสดง นอกจากนี้ AW ยังมีแผนที่จะหาศิลปินนักร้องชาว
ญี่ปุ่นและไต้หวัน ที่อยู่ในกระแสนิยมมาเปิดการแสดงคอนเสิร์ตในประเทศไทยอีกด้วย

2. การจัดโครงการยูลีก (U-League)

โครงการยูลีกประกอบด้วยการแข่งขันกีฬาฟุตบอล วอลเลย์บอล การประกวดดนตรี และมิสยูลีก
ระหว่างมหาวิทยาลัยกว่า 30 แห่ง ทั่วกรุงเทพฯ โดยโครงการยูลีกนี้
มีกลุ่มเป้าหมายที่ชัดเจนคือกลุ่มนักศึกษา ที่เป็นกลุ่มเดียวกันกับลูกค้าของ AW
และเป็นโครงการที่สามารถสร้างเนื้อหา (Content)
ของกิจกรรมที่จะมีความต่อเนื่องและเป็นลิขสิทธิ์ของ AW

AW ได้ทำการเซ็นสัญญารับโอนสิทธิและผลประโยชน์ในการจัดกิจกรรม ยูลีก และกิจกรรมต่างๆ
ที่ประกอบเป็นยูลีก กับนายประเสริฐ พุฒตาลศรี เมื่อวันที่ 1 สิงหาคม 2550 โดยนายประเสริฐ
พุฒตาลศรี ในฐานะเจ้าของสิทธิแต่เพียงผู้เดียวในการจัดกิจกรรมยูลีกและกิจกรรมต่างๆ
ที่ประกอบเป็นยูลีก โดย AW ได้รับสิทธิแต่เพียงผู้เดียวในการเป็นผู้ดำเนินการจัดการ
บริหารสิทธิ์ในการจัดกิจกรรมและได้รับสิทธิในผลประโยชน์ต่างๆ อันเกิดจากการจัดกิจกรรมยูลีก
ซึ่งฝ่ายบริหารกำลังดำเนินการจดลิขสิทธิ์กิจกรรมยูลีก นี้อยู่

การจัดกิจกรรมยูลีกในครั้งนี้นับเป็นครั้งที่ 13 ของการจัดโครงการยูลีก ซึ่งในครั้งนี้ AW
ได้ตั้งงบประมาณในการจัดงานกว่า 10 ล้านบาทเพื่อสร้างภาพลักษณ์ใหม่ที่ทันสมัยให้การจัดยูลีก
2009 แตกต่างจากปีที่ผ่านมา โครงการยูลีก 2009 เริ่มการแข่งขันระหว่างเดือนสิงหาคม 2552
ถึง เดือนธันวาคม 2552 ซึ่งจะแบ่งการแข่งขันออกเป็น 4 ประเภท คือ การแข่งขันฟุตบอลยูลีก
การประกวดทีมเชียร์ลีดเดอร์
สำหรับการประกวดมิสยูลีกปีนี้ได้เปิดโอกาสให้นักศึกษาในส่วนภูมิภาคได้มีส่วนร่วมในกิจกรรม
โดยการจัดการประกวดแบ่งย่อยเป็น 4 ภูมิภาค คือ ภาคเหนือ ภาคใต้
ภาคอีสานและกรุงเทพมหานคร
ผู้เข้าประกวดทุกท่านที่ผ่านเข้ารอบคัดเลือกจะได้เข้ารับการอบรมทางด้านการพัฒนาบุคลิกภาพและร่วมกันทำกิจกรรมเพื่อสังคมรวมทั้งอบรมการรณรงค์เรื่องการท่องเที่ยวเพื่อฟื้นฟูเศรษฐกิจในประเทศ
ส่วนการประกวดดนตรียูลีกนั้นจะมีทั้งการประกวดร้องเพลงและวงดนตรีพร้อมมีศิลปินมืออาชีพร่วมเป็นคณะกรรมการในการตัดสิน

สำหรับกิจกรรมยูลีกนี้ AW สามารถรับรู้รายได้เป็นค่าโฆษณาจาก ผู้สนับสนุนรายการ ซึ่งในไตรมาส
3 และ 4 ปี 2552 โดยในปี 2552 นี้กิจกรรมยูลีกมี บริษัท แคนนอน มาร์เก็ตติ้ง (ไทยแลนด์)
จำกัด บริษัท ทีโอที จำกัด (มหาชน) และ บริษัท กสท โทรคมนาคม จำกัด (มหาชน)
ได้ร่วมเป็นผู้สนับสนุนหลักของกิจกรรมอีกด้วย

3. การบริหารจัดการสถานีทีวีกีฬา (T Sports Channel)

ที่ผ่านมา บริษัทดำเนินธุรกิจรับจ้างผลิตรายการสถานีทีวีกีฬา (T Sports Channel)
โดยการตกแต่งภาพ แสงและเสียง เทปเนื้อหารายการของสถานีทีวีกีฬา (T Sports Channel)
ผ่าน AW โดยได้เริ่มทำธุรกิจนี้ในเดือน ตุลาคม 2551 และต่อมาในเดือนกันยายน 2552 AW
ได้รับสัญญาจากการกีฬาแห่งประเทศไทย ให้สิทธิในการเป็นผู้ร่วมบริหารจัดการสถานีทีวีกีฬา (T
Sports Channel) เป็นระยะเวลา 4 ปี ซึ่งเป็นสถานีทีวีกีฬาที่สามารถรับชมได้ทุกระบบ
แพร่ภาพออกอากาศผ่าน C-Band, KU-Band, True Visions และ เคเบิ้ลท้องถิ่น ( CTH )
ทำให้ T-Sports มีฐานผู้ชมของแต่ละช่องทางมีรวมกันสูงถึง 8 ล้านหลังคาเรือน
และมีสิทธิที่จะต่อสัญญาออกไปอีก 6 ปี รวมเป็นระยะเวลา 10 ปี
โดยรูปแบบรายการจะเกี่ยวข้องกับกีฬา สุขภาพ การออกกำลังกาย
และการท่องเที่ยวภายในประเทศ

รายได้หลักของสถานีทีวีกีฬา (T Sports Channel) มาจากการขายเวลาโฆษณา ในปัจจุบัน
ช่วงเวลาออกอากาศทาง T Sports Channel ของ AW มีรายการออกอากาศทั้งสิ้น 15 รายการ
เป็นรายการที่ผลิตโดยบริษัทหรือบริษัทย่อยเป็นหลัก ทั้งนี้ เนื้อหาของรายการทั้ง 15 รายการนั้น AW
เป็นผู้กำหนดและตรวจสอบความเหมาะสม ในส่วนของการจัดหาผู้ซื้อเวลาโฆษณานั้น
บริษัทจะมีฝ่ายขายของบริษัทเองทำหน้าที่เสนอขายบริการสื่อโฆษณา โดยการเสนอขายโฆษณานั้น
จะเสนอทางเลือกให้ผู้ซื้อบริการสื่อโฆษณาสามารถเลือกซื้อบริการของบริษัททั้งในแบบเป็นชุด
(Package) ซึ่งรวมสื่อโฆษณาหลายประเภทไว้ในชุด หรือสื่อโฆษณาเดี่ยวอย่างใดอย่างหนึ่งก็ได้
ในขณะเดียวกัน บริษัทยังจัดหาผู้ซื้อเวลาโฆษณาผ่านตัวแทน (Agency) อีกด้วย

ตัวอย่างตารางการออกอากาศของ T Sports Channel ระหว่างวันที่ 15 ก.พ. 2553 ถึง 21
ก.พ. 2553

  ------------- ----------------------- ----------------------- ----------------------- ----------------------- ----------------------- ---------------------- ------------------
  เวลา          Mon                     Tue                     Wed                     Thu                     Fri                     Sat                    Sun

  วันที่           15/2/10                 16/2/10                 17/2/10                 18/2/10                 19/2/10                 20/2/10                21/2/10

  00.00-00.30   TEE TIME(3)             NEW PROGRAM(7)          สะดุดขอบสนาม(3)          GOLF MANIA(3)           เซียนสปอร์ต(7)            น้าติง                   สายเลือดบอลไทย(3)

  00.30-01.00   Sports Vision(7)                                                                                                        โชว์ไทม์(8)              

  01.00-01.30   น้าติง                    สายเลือดบอลไทย(6)        เซียนสปอร์ต(5)            Sportgirls Club(7)      สะดุดขอบสนาม(6)          GOLF MANIA(6)          TEE TIME(1)

  01.30-02.00   โชว์ไทม์(1)                                                                                                                                      Sports Vision(6)

  0.200-02.30   Dancesport วันที่1         Dancesport วันที่2         Dancesport วันที่3         Dancesport วันที่4         DanceSport              DanceSport             ไทยพรีเมียร์ลีก

  02.30-03.00   Chamionship 2008        Chamionship 2008        Chamionship 2008        Chamionship 2008                                                       

  03.00-03.30   เจ๊สกี                    เจ๊สกี                    EGAT                    EGAT                    Championships           Championships          เมืองทอง – ชลบุรี

  03.30-04.00   ชิงถ้วยพระราชทาน          ชิงถ้วยพระราชทาน          KING’S CUP              KING’S CUP                                                             

  04.00-04.30                                                                                                   2009 (ลีลาศ)(แผ่น 1)      2009 (ลีลาศ)(แผ่น 2)     รัน พาราไดส์

  04.30-05.00   วันที่ 7                   วันที่ 8                   กีฬาทั่วทิศ52               กีฬาทั่วทิศ51                                                              

  05.00-05.30   การแข่งขันรถยนต์ทางเรียบ    3 เก๋าเล่ากีฬา(1)          3 เก๋าเล่ากีฬา(2)          3 เก๋าเล่ากีฬา(3)          3 เก๋าเล่ากีฬา(4)          3 เก๋าเล่ากีฬา(5)         กีฬาทั่วทิศ49

  05.30-06.00   (บางแสน) แผ่น 1                                                                                                                                 Tokyo 2009

  06.00-06.30   Sportgirls Club(3)      การแข่งขันรถยนต์ทางเรียบ    เทควันโด้                 การแข่งขันรถยนต์ทางเรียบ    Monday Sport(2)         การแข่งขันรถยนต์ทางเรียบ   asian youth

  06.30-07.00                           (บางแสน) แผ่น 2                                  (บางแสน) แผ่น 1                                  (บางแสน) แผ่น 2         para games

  07.00-07.30   ข่าวเช้า(สด)                                                                                                                                     

  07.30-08.00                                                                                                                                                  

  08.00-08.30   TEE TIME(4)             น้าติง                    GOLF MANIA(1)           NEW PROGRAM(1)          สายเลือดบอลไทย(1)        Sports Vision(5)       เซียนสปอร์ต(1)

  08.30-09.00   เซียนสปอร์ต(3)            โชว์ไทม์(3)                                                                                       Sportgirls Club        

  09.00-09.30                           Sportgirls Club(5)      สายเลือดบอลไทย(7)        สะดุดขอบสนาม(5)          GOLF MANIA(5)                                  NEW PROGRAM(4)

  09.30-10.00   Sports Vision                                                                                                           VOLLEY                 

  10.00-10.30   น้าติง                    Women AsiaCup Hockey    Monday Sport(1)         Women AsiaCup Hockey    FMSCT 2009 (9)          FEVER(2)               ฟุตซอล

  10.30-11.00   โชว์ไทม์(2)               Thailand-Taaipai                                Thailand-India          กีฬาทั่วทิศ52               ข่าวเที่ยง                

  11.00-11.30   GOLF MANIA(8)           สะดุดขอบสนาม(1)          TEE TIME(6)             น้าติง                    Sports Vision(4)                               Sportgirls Club(1)

  11.30-12.00                                                   Sports Vision(2)        โชว์ไทม์(6)               TEE TIME(8)             ถ่ายทอดสด               

  12.00-12.30   ข่าวเที่ยง(สด)                                                                                                             การแข่งขัน               ข่าวเที่ยง(สด)

  12.30-13.00                                                                                                                           วอลเลย์บอล              

  13.00-13.30   สายเลือดบอลไทย(5)        Sports Vision(1)        สะดุดขอบสนาม(4)          GOLF MANIA(4)           NEW PROGRAM(2)          ไทยแลนด์ลีก              น้าติง

  13.30-14.00                           TEE TIME(5)                                                                                     2010                   โชว์ไทม์

  14.00-14.30   ตระกร้อ                  ฟุตซอล                   กอล์ฟ                    ว่ายน้ำ                   ปิงปอง                   (ช)                    สะดุดขอบสนาม(8)

  14.30-15.00                                                                                                                           .....-.....            

  15.00-15.30   มวยเด่นเย็นนี้              มวยเด่นเย็นนี้              มวยเด่นเย็นนี้              มวยเด่นเย็นนี้              มวยเด่นเย็นนี้              (ญ)                    GOLF MANIA(7)

  15.30-16.00   NEW PROGRAM(6)          สะดุดขอบสนาม(2)          Sportgirls Club(6)      เซียนสปอร์ต(6)            น้าติง                    .....-.....            

  16.00-16.30                                                                                                   โชว์ไทม์(7)               สายเลือดบอลไทย(2)       เซียนสปอร์ต(2)

  16.30-17.00   Sportgirls Club(4)      น้าติง                    GOLF MANIA(2)           Sports Vision(3)        VOLLEY                                         

  17.00-17.30                           โชว์ไทม์(4)                                       TEE TIME(7)             FEVER(1)                สะดุดขอบสนาม(7)         Monday Sport(3)

  17.30-18.00   มวยเด่นเย็นนี้(1)           มวยเด่นเย็นนี้(1)           มวยเด่นเย็นนี้(1)           มวยเด่นเย็นนี้(1)           มวยเด่นเย็นนี้(1)                                  

  18.00-18.01   เคารพธงชาติ                                                                                                                                     

  18.01-18.30   เทปการแข่งขัน             เทปการแข่งขัน             เทปการแข่งขัน             เทปการแข่งขัน             เทปการแข่งขัน             สะใจ...บอลนอก(1)       NEW PROGRAM(5)

  18.30-19.00   วอลเลย์บอลไทยแลนด์ลีก(ช)   วอลเลย์บอลไทยแลนด์ลีก(ญ)   วอลเลย์บอลไทยแลนด์ลีก(ช)   วอลเลย์บอลไทยแลนด์ลีก(ญ)   วอลเลย์บอลไทยแลนด์ลีก(ช)                          

  19.00-19.30   ข่าวค่ำ(สด)                                                                                                                                      

  19.30-20.00                                                                                                                                                  

  20.00-20.15   ข่าวในพระราชสำนัก                                                                                                                                

  20.15-20.30   ข่าวค่ำ(สด)                                                                                                                                      

  20.30-21.00                                                                                                                                                  

  21.00-21.30   3 เก๋าเล่ากีฬา(สด)         3 เก๋าเล่ากีฬา(สด)         3 เก๋าเล่ากีฬา(สด)         3 เก๋าเล่ากีฬา(สด)         3 เก๋าเล่ากีฬา(สด)         เซียนสปอร์ต(สด)          สายเลือดบอลไทย(4)

  21.30-22.00                                                                                                                                                  

  22.00-22.30   สะดุดขอบสนาม             GOLF MANIA              NEW PROGRAM             VOLLEY                  Sportgirls Club(8)      TEE TIME               TEE TIME(2)

  22.30-23.00                                                                           FEVER                                           SPORTS SPECIAL         SPORTS SPECIAL

  23.00-23.30   Monday Sport            เซียนสปอร์ต(4)            น้าติง                    สายเลือดบอลไทย           สะใจ...บอลนอก           NEW PROGRAM(3)         Sportgirls Club(2)

  23.30-00.00                                                   โชว์ไทม์(5)                                                                                      
  ------------- ----------------------- ----------------------- ----------------------- ----------------------- ----------------------- ---------------------- ------------------

โครงสร้างรายได้

  (หน่วย: ล้านบาท)

  --- ----------------------------------- -------- ------- -------- -------
      รายได้                               2552     (%)     2551     (%)

  1   การจัดคอนเสิร์ต                        89.30    73.76   -        -

  2   การจัดโครงการยูลีก                     14.45    11.93   14.83    46.96

  3   การผลิตรายการและสื่อโฆษณาทางโทรทัศน์     17.28    14.28   6.73     21.31

  4   การขายลิขสิทธิ์ภาพยนตร์                  -        -       10.00    31.67

  5   รายได้อื่น                             0.03     0.02    0.02     0.06

      รวมรายได้                            121.06   100     31.58    100
  --- ----------------------------------- -------- ------- -------- -------

จากตารางโครงสร้างรายได้จะเห็นว่ารายได้รวมในปี 2552 มีมูลค่าเท่ากับ 121.06
ล้านบาทเมื่อเทียบกับปี 2551 มีมูลค่าเท่ากับ 31.58 ล้านบาท เนื่องมาจากในปี 2551
ไม่มีรายได้จากการจัดการแสดงคอนเสิร์ต
เป็นผลมาจากการเลื่อนการจัดแสดงคอนเสิร์ตจากเดือนพฤศจิกายน 2551 มาจัดในเดือนกุมภาพันธ์
2552
เนื่องจากเหตุการณ์ไม่สงบทางการเมืองทำให้ศิลปินและทีมงานไม่อาจเดินทางมาแสดงคอนเสิร์ตได้
ทำให้รายได้รวมในปี 2552 เพิ่มขึ้น 89.48 ล้านบาทคิดเป็นเพิ่มขึ้นร้อยละ 283.34 เมื่อเทียบกับปี
2551 AW ได้เริ่มประกอบธุรกิจผลิตรายการและสื่อโฆษณาทางโทรทัศน์
(ธุรกิจบริหารจัดการสถานีทีวีกีฬา) ในเดือน ตุลาคม 2551 ต่อมาในเดือนกันยายน 2552 AW
ได้รับสัญญาจากการกีฬาแห่งประเทศไทย ให้สิทธิในการเป็นผู้ร่วมบริหารจัดการสถานีทีวีกีฬา ทำให้
AW มีรายได้จากธุรกิจดังกล่าว 17.28 ล้านเพิ่มขึ้นจากปีก่อน 10.55 ล้านบาท ในปี 2552 AW
ไม่มีรายได้จากธุรกิจด้านภาพยนตร์ซึ่งในปี 2551 AW
ได้ซื้อลิขสิทธิ์ภาพยนตร์เรื่องท้าชนเพื่อจัดจำหน่ายในประเทศไทย
แต่จากการคาดการณ์ว่าแผนธุรกิจของภาพยนตร์ดังกล่าวอาจไม่เป็นไปตามประมาณการณ์และไม่ต้องการที่จะลงทุนด้านการตลาดเพิ่มเติมในเวลาดังกล่าว
AW ได้ตัดสินใจขายภาพยนตร์เรื่องท้าชนให้กับผู้จัดจำหน่ายรายอื่น
เนื่องจากธุรกิจดังกล่าวไม่น่าจะสร้างผลกำไรให้แก่กลุ่มบริษัทและหยุดประกอบธุรกิจดังกล่าว

กลุ่มลูกค้าเป้าหมาย

1.  กลุ่มลูกค้าเป้าหมายของการจัดคอนเสิร์ต ได้แก่
    บริษัทเจ้าของผลิตภัณฑ์และผู้ประกอบการทั่วไปที่ต้องการโฆษณาสินค้าของตนในพื้นที่ห้างสรรพสินค้าที่มีสัญญาให้
    กลุ่มนักเรียนมัธยมศึกษาตอนต้นและตอนปลาย กลุ่มนิสิตและนักศึกษา กลุ่มคนทำงาน
    รวมถึงคนทั่วไปที่มีความชื่นชอบศิลปินนักร้องชื่อดังจากประเทศเอเชียตะวันออกที่อยู่ในกระแสความนิยมในปัจจุบัน
    อาทิ เกาหลี ญี่ปุ่นและไต้หวัน

2.  กลุ่มลูกค้าเป้าหมายของการจัดกีฬายูลีก ได้แก่
    บริษัทเจ้าของผลิตภัณฑ์และผู้ประกอบการทั่วไปที่ต้องการโฆษณาสินค้าของตนในพื้นที่ห้างสรรพสินค้าที่มีสัญญาให้
    กลุ่มนิสิตและนักศึกษา กลุ่มคนทำงานที่พึ่งจบการศึกษา กลุ่มนักเรียนมัธยมศึกษาตอนปลาย
    และรวมถึงคนทั่วไปที่ชื่นชอบกีฬา

3.  กลุ่มลูกค้าเป้าหมายของสถานีทีวีกีฬา (T Sports Channel) ได้แก่
    บริษัทเจ้าของผลิตภัณฑ์และผู้ประกอบการที่มีสินค้าที่เกี่ยวข้องกับประชาคมกีฬาทั่วประเทศ

กลยุทธ์การแข่งขัน

-   การจัดกิจกรรมที่คำนึงถึงกิจกรรมที่อยู่ในกระแสความนิยม

AW
เป็นบริษัทเดียวที่เน้นการจัดกิจกรรมที่อยู่ในกระแสความนิยมของวัยรุ่นโดยศิลปินและนักร้องชื่อดังจากประเทศเอเชียตะวันออกเป็นหลัก

-   การสร้างเนื้อหากิจกรรมที่เป็นลิขสิทธิ์ของกลุ่มบริษัท

การจัดกิจกรรมประเภทนี้ได้แก่การเป็นเจ้าภาพการจัดกิจกรรมยูลีก
ซึ่งเป็นกิจกรรมที่มีกำหนดจัดให้มีขึ้นเป็นประจำทุกปี โดย AW ได้รับสิทธิและผลประโยชน์ใดๆ
ที่เกี่ยวข้องกับยูลีก

-   การสร้างสรรค์และพัฒนารายการอย่างมีคุณภาพ

การสร้างสรรค์และพัฒนารายการให้มีคุณภาพ ถือเป็นหัวใจสำคัญยิ่งของสถานีทีวีกีฬา (T Sports
Channel) ผู้บริหาร AW
มีนโยบายให้ความสำคัญกับการพัฒนาปรับปรุงเนื้อหาสาระและความบันเทิงของรายการที่ออกอากาศ
โดยกระทำอย่างเป็นระบบ ทั้งรายการปัจจุบันที่มีอยู่ และรวมถึงการพัฒนารูปแบบรายการใหม่
เพื่อรองรับปริมาณงานในอนาคต
โดยอาศัยข้อมูลจากการวิจัยทางการตลาดในการประเมินความต้องการและพฤติกรรมของผู้บริโภค
เน้นความต้องการของประชาชนเป็นหลัก (Customer Centric)
เพื่อให้สามารถผลิตรายการให้ได้รับความนิยมจากประชาชนผู้ชื่นชอบกีฬาและเปิดกว้างด้านการร่วมมือกับพันธมิตรที่มีศักยภาพสูง
ในการร่วมผลิตรายการกีฬา
รวมถึงการถ่ายทอดรายการกีฬาที่เป็นที่นิยมตรงตามความต้องการของผู้ชมที่หลากหลาย

-   การใช้ประโยชน์ร่วมจากการใช้สื่อครบวงจรของกลุ่มบริษัท

กลุ่มบริษัทได้วางแผนในเชิงรุกด้วยแผนการตลาดแบบครบวงจร และต่อเนื่อง
ผนวกกับการกระจายสื่อที่สามารถครอบคลุมและเข้าถึงกลุ่มเป้าหมายได้ทั้งหมด อาทิ สื่อออนไลน์
สื่อกลางแจ้ง สื่อภายในห้างสรรพสินค้าและกิจกรรมโรดโชว์ตามมหาวิทยาลัย สื่อโทรทัศน์ และวิทยุ
พร้อมจับมือกับพันธมิตรทางธุรกิจ คือ สถานีโทรทัศน์สีกองทัพบกช่อง 7, คลื่น Seed 97.5 FM.,
คลื่นเมืองไทยแข็งแรง 99.0, Radio.in.th, AIM, สยามเซ็นเตอร์และบริษัท แจ๊คซาวน์ จำกัด

-   ทีมงานและบุคลากรที่มีประสบการณ์

ทีมงานและบุคลากรหลักที่ดำเนินการธุรกิจการจัดกิจกรรมส่งเสริมการตลาดของกลุ่มบริษัทเป็นผู้มีประสบการณ์ด้านการจัดกิจกรรม
ทั้งด้านความคิดสร้างสรรค์ การผลิตและการกำกับรายการ
การจัดการแถลงข่าวและประชาสัมพันธ์และการวางแผนกลยุทธ์การใช้สื่อโฆษณา

บริษัทคาดว่าจะสามารถเป็นผู้นำในการทำโฆษณาผ่านกิจกรรมกีฬาและสันทนาการได้
เนื่องจากบริษัทได้รับสิทธิในการร่วมบริหารจัดการโทรทัศน์กีฬาจากการกีฬาแห่งประเทศไทย
นอกจากนี้ บุคลากรของบริษัทและ XL ซึ่งเป็นบริษัทย่อย
ต่างมีความชำนาญในการผลิตรายการโทรทัศน์ การจัดกิจกรรม การผลิตและการกำกับรายการ
การจัดการแถลงข่าวและประชาสัมพันธ์ และการวางแผนกลยุทธ์การใช้สื่อโฆษณา
ซึ่งรูปแบบรายการโทรทัศน์กีฬาจะครอบคลุมกีฬาทุกประเภทที่เป็นที่นิยม
โดยจะใช้ผู้ดำเนินรายการที่เป็นที่รู้จักและมีความเชี่ยวชาญในกีฬาประเภทนั้น ๆ
เพื่อตอบสนองความต้องการของกลุ่มเป้าหมาย ซึ่งบริษัทคาดว่าจะสามารถทำให้รายการต่าง ๆ
ของบริษัทได้รับความนิยมอย่างรวดเร็วซึ่งจะทำให้บริษัทสามารถขายเวลาโฆษณาในราคาที่สูงขึ้น
บวกกับการที่บริษัทให้บริการโฆษณาผ่านสื่อหลากหลายประเภท
ทำให้บริษัทสามารถผสมผสานบริการโฆษณาผ่านสื่อหลายประเภท รวมเป็น Package
เพื่อเสนอขายให้กับลูกค้าได้ เช่น
การเสนอขายสื่อโฆษณาทางโทรทัศน์ไปพร้อมกับการเป็นผู้สนับสนุนคอนเสิร์ตที่บริษัทจัดแสดง เป็นต้น
นอกจากนี้ AW
ยังเป็นหนึ่งในไม่กี่บริษัทที่เน้นการจัดกิจกรรมที่อยู่ในกระแสความนิยมของวัยรุ่นโดยจัดหาศิลปินและนักร้องชื่อดังจากประเทศในแถบเอเชียตะวันออกมาแสดงคอนเสิร์ตในประเทศไทย

ภาวะการณ์แข่งขันภายในอุตสาหกรรม

[]

  ------------------------------- ------------ --------- ---------- -------
  ปี                               2549         2550      2551E      2552E

  มูลค่าตลาด (ล้านบาท)               7,993        8,371     8,703      9,056

  อัตราการเปลี่ยนแปลง                3.7%         4.7%      4.0%       4.1%
  ------------------------------- ------------ --------- ---------- -------

ที่มา: ฝ่ายวิจัยธุรกิจ กลุ่มบริหารความเสี่ยง สายงานบริหารความเสี่ยงและกำกับ บมจ.
ธนาคารกรุงไทย (สิงหาคม 2552)

จากข้อมูลของฝ่ายวิจัยธุรกิจของ บมจ. ธนาคารกรุงไทย คาดว่าในปี 2551
มูลค่าตลาดของธุรกิจเคเบิลทีวีมีมูลค่าตลาดเท่ากับ 8,703 ล้านบาท แบ่งเป็นเคเบิลทีวีท้องถิ่น
ร้อยละ 67.6 รองลงมาได้แก่ ทรูวิชั่นส์และจานดาวเทียมระบบ KU Band ความถี่ 12657MhZ
โดยมีส่วนแบ่งตลาดเท่ากับ ร้อยละ 24.3 และร้อยละ 8.1 ตามลำดับ ทั้งนี้ คาดว่ามูลค่าตลาดในปี
2552 จะเพิ่มขึ้นเป็น 9,056 ล้านบาทหรือคิดเป็นการเพิ่มขึ้นร้อยละ 4.1
โดยสาเหตุหนึ่งมาจากการประกาศบังคับใช้ พ.ร.บ.
การประกอบกิจการกระจายเสียงและกิจการโทรทัศน์ พ.ศ. 2551
ที่เปิดโอกาสให้ผู้ประกอบกิจการรายใหม่ยื่นขอใบอนุญาตดำเนินธุรกิจและอนุญาตให้มีการโฆษณาสินค้าได้
6 นาทีต่อชั่วโมง จึงทำให้มีผู้ประกอบการรายใหม่สนใจลงทุนในธุรกิจเคเบิ้ลทีวีมากขึ้น นอกจากนี้
เมื่อพิจารณาจำนวนสมาชิกของทรูวิชั่นส์ ซึ่งเป็นช่องหลักของการดำเนินทีวีกีฬาของบริษัท
พบว่าทรูวิชั่นส์ได้รับความนิยมจากผู้ชมมากขึ้น โดยมีจำนวนสมาชิกเพิ่มขึ้นอย่างต่อเนื่องจาก
457,542 คน ในปี 2547 เพิ่มขึ้นเป็น 1,469,471 คน ในปี 2551 (ข้อมูลจากแบบ 56-1
ของบริษัท ทรู คอร์ปอเรชั่น จำกัด (มหาชน)) หรือเพิ่มขึ้นในอัตราเฉลี่ยร้อยละ 33.9 ต่อปี

จากข้อมูลดังกล่าว ทำให้คาดได้ว่าธุรกิจทีวีกีฬาของ AW ที่จะออกอากาศทางทรูวิชั่นส์ จานดาวเทียม
ระบบ KU Band ความถี่ 12657MhZ และเคเบิลทีวีท้องถิ่นนั้น
มีโอกาสที่จะเข้าถึงผู้บริโภคจำนวนมากได้
ซึ่งจะเป็นการสร้างแรงจูงใจให้กับเจ้าของสินค้าเข้ามาซื้อสื่อโฆษณาผ่านช่องทีวีกีฬาของ AW
เนื่องจากค่าโฆษณาของเคเบิลทีวีมีราคาต่ำกว่า โดยมีราคาประมาณนาทีละ 10,000 – 20,000
บาท เทียบกับค่าโฆษณาของช่องโทรทัศน์ปกติ ที่มีราคานาทีละ 35,000-380,000 บาท (ข้อมูลจาก
Nielsen Media Research) เนื่องจากอยู่ในช่วงเริ่มต้นของการมีโฆษณา นอกจากนี้
การบริหารช่องทีวีกีฬาจะสามารถสร้างรายได้ที่สม่ำเสมอได้ เนื่องจากเป็นสัญญาระยะยาว 4 ปี
(สามารถต่อได้อีก 6 ปี)

การวิเคราะห์คู่แข่งในตลาด

  ----------------------------------------------------------------------------
  ธุรกิจจัดกิจกรรมส่งเสริมการขายและการประชาสัมพันธ์
  ในการจัดคอนเสิร์ตมีคู่แข่งที่มีลักษณะการประกอบการที่คล้ายคลึงกัน ได้แก่ บริษัท บีอีซี เทโร
  เอ็นเตอร์เทนเม้นท์ จำกัด (มหาชน)
  ซึ่งประกอบการด้านการจัดกิจกรรมส่งเสริมการขายและการประชาสัมพันธ์
  การจัดคอนเสิร์ตและกิจกรรมต่างๆ โดยให้ความสำคัญกับกลุ่มเป้าหมายที่ชื่นชอบนักร้อง ศิลปิน
  และการแสดงรวมถึงรายการทางกีฬาที่มีชื่อเสียงระดับโลกทางฝั่งโลกตะวันตกแต่เนื่องจาก AW
  เน้นการจัดคอนเสิร์ตและกิจกรรมต่างๆ
  ของศิลปินและนักร้องชื่อดังจากประเทศเอเชียตะวันออกซึ่งอยู่ในกระแสความนิยมเป็นอย่างมากในขณะนี้
  นอกจากนี้ AW
  ยังมีความสัมพันธ์ที่แน่นแฟ้นกับตัวแทนของค่ายศิลปินเกาหลีที่อยู่ในความนิยมดังกล่าวไว้แล้วข้างต้น ดังนั้น
  AW จึงมีความได้เปรียบที่จะรักษาส่วนแบ่งทางการตลาดพร้อมทั้งป้องกันคู่แข่งใหม่รายอื่นๆ
  ที่อาจหันมาจัดคอนเสิร์ตในแนวทางเดียวกับที่ AW ทำอยู่ ในส่วนของกิจกรรมยูลีกนั้น
  ไม่น่าจะมีคู่แข่งโดยตรง เนื่องจากเป็นกิจกรรมเดียวที่ได้ดำเนินการในลักษณะดังกล่าวต่อเนื่องมายาวนาน
  และเป็นที่รับรู้ของกลุ่มเป้าหมายแต่จะมีคู่แข่งขันโดยอ้อมได้แก่ กิจกรรมการแข่งขันดนตรี และ กีฬา
  ในรายการปลีกย่อยอื่นในระดับสถาบันหรือกลุ่มสถาบันส่วนธุรกิจบริหารสถานีทีวีกีฬา (T Sports
  Channel) มีคู่แข่งที่มีลักษณะการประกอบการที่คล้ายคลึงกันไม่มากราย โดย AW
  มีความได้เปรียบด้านฐานผู้ชมที่มากกว่าเนื่องจากช่อง T Sports Channel
  เป็นสถานีทีวีกีฬาที่สามารถรับชมได้ทุกระบบ แพร่ภาพออกอากาศผ่าน C-Band, KU-Band, True
  Visions และ เคเบิ้ลท้องถิ่น ( CTH ) ทำให้ T-Sports มีฐานผู้ชมของแต่ละช่องทางมีรวมกันสูงถึง
  8 ล้านหลังคาเรือน

  ----------------------------------------------------------------------------

การจัดหาผลิตภัณฑ์หรือบริการ

  องค์ประกอบสำคัญสำหรับธุรกิจสร้างสรรค์และบริหารงานกิจกรรม

1.  ศิลปิน

  การคัดเลือกศิลปินที่มาจัดคอนเสิร์ตถือเป็นส่วนสำคัญอย่างยิ่งในการวางแผนการจัดกิจกรรมต่างๆ
  ให้เป็นไปตามนโยบายของ AW ที่ต้องการหาศิลปินที่อยู่ในกระแสความนิยมของประชาชน
  โดยมุ่งเน้นการจัดหาศิลปินในประเทศแถบเอเชียตะวันออก เช่น เกาหลี ญี่ปุ่น และไต้หวัน
  เป็นต้น

2.  บุคลากร

  บุคลากร มีส่วนสำคัญในการผลิตและสร้างสรรค์ผลงาน โดย AW
  มีบุคลากรที่รับผิดชอบในการออกแบบ คิดสร้างสรรค์
  และบริหารจัดการให้งานกิจกรรมประสบความสำเร็จตามวัตถุประสงค์ของงานแต่ละงาน
  บนพื้นฐานแนวคิดของกลยุทธ์ทางการตลาด

3.  เครื่องมือและอุปกรณ์ในการจัดงาน

  อุปกรณ์หลักที่ใช้ในการจัดงานกิจกรรมส่วนใหญ่ซึ่งประกอบไปด้วยอุปกรณ์แสงเสียงและเอฟเฟคท์ต่างๆ
  อุปกรณ์กล้องและเครื่องมือตัดต่อภาพและเสียง อุปกรณ์เครื่องเล่น อุปกรณ์อำนวยความสะดวก
  อุปกรณ์โครงสร้างฉากและเวทีขนาดใหญ่ และยานพาหนะสำหรับใช้ในงาน เป็นต้น
  อุปกรณ์เหล่านี้ส่วนใหญ่สามารถที่จะจัดหาได้ทั่วไป แต่ AW
  มีผู้จัดจำหน่ายอุปกรณ์ที่ใช้งานเป็นประจำ จึงได้ราคาที่ต่ำกว่าราคาท้องตลาดทั่วไป

ช่องทางการจัดจำหน่าย

การจัดจำหน่ายและการส่งเสริมการจัดจำหน่ายมี 2 รูปแบบคือ
การขายผ่านบริษัทตัวแทนจำหน่ายเวลาโฆษณา (Media Agency)
และการขายตรงให้กับลูกค้าบริษัททั่วไปซึ่งเป็นเจ้าของสินค้าหรือบริการต่างๆ (Direct
Customer)
การขายมีความยึดหยุ่นสูงเน้นการจัดรูปแบบการขายตามความต้องการของลูกค้าเป็นหลัก (Tailor
Made) ทั้งด้านความคิดสร้างสรรค์รูปแบบรายการ
และการวางแผนสื่ออย่างผสมผสานลงตัวตามความต้องการของลูกค้า
เพื่อให้บรรลุเป้าหมายอย่างมีประสิทธิภาพอย่างรวดเร็วเกินความคาดหวังของลูกค้า
แต่อย่างไรก็ตามก็จะมีแพ็กเกจการขายมาตรฐานเป็นแบบเปรียบเทียบมูลค่าเสมอ

ในปัจจุบันนี้กลุ่มบริษัทมีช่องในทางการจัดจำหน่ายโดยอาศัยความร่วมมือจากพันธมิตรทางธุรกิจ คือ
สถานีโทรทัศน์สีกองทัพบกช่อง 7, คลื่น Seed 97.5 FM., คลื่นเมืองไทยแข็งแรง 99.0,
Radio.in.th, AIM, สยามเซ็นเตอร์, Thaiticketmajorและบริษัท แจ๊คซาวน์ จำกัด

ผลกระทบสิ่งแวดล้อม

- ไม่มี -

งานที่ยังไม่ได้ส่งมอบ

- ไม่มี –

3.2 กลุ่มธุรกิจให้บริการและผลิตสื่อโฆษณา (Media Producer and Media Provider)

ลักษณะของผลิตภัณฑ์หรือบริการ

ดำเนินการโดย บริษัท แอปโซลูท อิมแพค จำกัด (มหาชน) หรือ “AIM” (บริษัทถือหุ้นร้อยละ
29.66) ซึ่งก่อตั้งขึ้นโดยนายปริน ชนันทรานนท์ ในเดือน สิงหาคม 2548 ด้วยทุนจดทะเบียนเริ่มต้น
50 ล้านบาท เพื่อประกอบธุรกิจให้บริการและผลิตสื่อโฆษณา
โดยสามารถแบ่งลักษณะการประกอบธุรกิจออกได้เป็น 4 ประเภท ดังต่อไปนี้

ธุรกิจให้บริการสื่อโฆษณาภายในห้างสรรพสินค้า(In-store Media)

1.  ธุรกิจให้บริการสื่อโฆษณาระบบดิจิตอล (Digital Media)

การให้บริการด้านการโฆษณาผ่านทางจอภาพในลักษณะภาพเคลื่อนไหว 2 มิติ และ 3 มิติ
ซึ่งเป็นการตลาดแบบการสร้างBrand awareness and Brand recognition
ให้กับผู้บริโภคและเป็นการเน้นย้ำถึงผลิตภัณฑ์หรือบริการของผู้ประกอบการ ณ จุดขายโดย AIM
มีหน้าที่ให้บริการสื่อโฆษณาในรูปแบบของภาพ 2 มิติ และ 3 มิติ ซึ่ง AIM
เป็นบริษัทแรกที่นำสื่อโฆษณา 3 มิติ มาใช้ในภูมิภาคเอเชีย ทั้งนี้
รายละเอียดการให้บริการสื่อโฆษณาระบบดิจิตอลในรูปแบบของภาพ 2 มิติ และ 3 มิติ มีดังนี้

  1.1 ระบบเครือข่ายประเภทสื่อโฆษณาระบบดิจิตอล LCD (ภาพ 2 มิติ)

  AIM ได้ติดตั้งจอภาพ LCD บริเวณหัวชั้นแสดงสินค้า (End Cap Media)
  ในซุปเปอร์มาร์เก็ตชั้นนำ (Modern Trade) เพื่อช่วยส่งเสริมการขาย
  และช่วยดึงดูดความสนใจของลูกค้ารวมทั้งสนับสนุนให้ลูกค้าตัดสินใจซื้อสินค้า ณ จุดขาย โดย AIM
  มีจอภาพ 2 มิติ ทั้งหมด 108 จอ ติดตั้งอยู่บนพื้นที่ให้บริการโฆษณาในหัวชั้นแสดงสินค้าทั้งหมด 9
  แห่ง ได้แก่ ทุกสาขาของ Home Fresh Mart
  ของศูนย์การค้าเดอะมอลล์ทั้งหมดทั้งในเขตกรุงเทพฯและปริมณฑลและต่างจังหวัดที่จังหวัดนครราชสีมา
  ตลอดจนซุปเปอร์มาร์เก็ตระดับบน(Gourmet Market) ของศูนย์การค้า ดิ เอ็มโพเรียม และ
  ศูนย์การค้าสยามพารากอน โดย AIM
  ได้ทำสัญญาเช่าระยะยาวไว้กับศูนย์การค้าดังกล่าวเป็นเวลา 5 ปี นอกจากสื่อโฆษณาผ่านระบบ
  Digital LCD แล้ว AIM
  ยังพัฒนาระบบที่มีประสิทธิภาพในการบริหารงานโฆษณาของลูกค้าซึ่งมีความสามารถในการรองรับความต้องการของลูกค้าที่หลากหลาย
  ซึ่งลูกค้าที่ต้องการซื้อสื่อโฆษณาจะสามารถลงโฆษณาผ่านทางจอภาพ LCD ในระยะเวลา 1 – 3
  นาทีต่อระยะเวลาหนึ่งรอบชั่วโมง โดยภายในหนึ่งวัน โฆษณาหนึ่งชุดจะถูกแสดงผ่านจอภาพ
  ทั้งหมด 12 รอบ หรือ 12 ชั่วโมง

  ทั้งนี้สำหรับจอภาพ 2 มิติ AIM
  ได้ทำสัญญาจ่ายค่าตอบแทนให้กับศูนย์การค้าที่ให้ติดตั้งอุปกรณ์บริการสื่อโฆษณาในลักษณะมีการแบ่งส่วนแบ่งรายได้
  (Revenue Sharing) ให้กับศูนย์การค้า โดยสัญญามีระยะเวลาทั้งหมด 5 ปี สิ้นสุดในปี 2554
  ซึ่งรายละเอียดของสัญญานี้สามาระอ่านเพิ่มเติมได้ใน ส่วนของทรัพย์สินในการประกอบธุรกิจ ข้อ
  5.2.4

  1.2 ระบบเครือข่ายประเภทสื่อโฆษณาระบบดิจิตอล 3 มิติ

  ในส่วนของสื่อโฆษณาประเภทจอภาพ 3 มิติ (3D Digital Media) AIM
  ได้ริเริ่มมาพัฒนาติดตั้งเพื่อให้บริการสื่อโฆษณา 3 มิติ (3D Digital Media Network)
  เป็นรายแรกในภูมิภาคเอเชียโดยมีจอภาพ 3 มิติจำนวน 182 จอ ติดตั้งอยู่ ณ ศูนย์การค้า ดิ
  เอ็มโพเรียม ศูนย์การค้าสยามพารากอน และศูนย์การค้ามาบุญครอง
  ตามบริเวณจุดศูนย์รวมของผู้คนที่สัญจรผ่านไปมาเช่น หน้าลิฟท์ ในลิฟท์
  บริเวณใกล้ทางขึ้นลงบันไดเลื่อน บริเวณที่ตั้งประชาสัมพันธ์ เป็นต้น
  โดยงานประเภทภาพเคลื่อนไหว 3 มิติ นี้ AIM ใช้เทคโนโลยีล่าสุดจากประเทศเยอรมัน
  ในการผลิตงานโฆษณา (Content)
  ทำให้สามารถผลิตงานโฆษณาที่ออกมาในรูปภาพเคลื่อนไหวเสมือนมีชีวิตลอยออกมานอกจอภาพ
  โดยภาพ 3 มิติสามารถมองเห็นได้โดยไม่ต้องใช้แว่นตาหรืออุปกรณ์ใดๆในมุมมองกว้าง 120
  องศา ซึ่งลูกค้าที่ต้องการซื้อสื่อโฆษณาจะสามารถลงโฆษณาผ่านทางจอภาพสามมิติ ในระยะเวลา
  1 – 3 นาทีต่อระยะเวลาหนึ่งรอบชั่วโมง โดยภายในหนึ่งวัน
  โฆษณาหนึ่งชุดจะถูกแสดงผ่านจอภาพ ทั้งหมด 12 รอบ หรือ 12 ชั่วโมง โดย AIM
  ได้ทำสัญญาระยะยาวเป็นเวลา 10 ปี นับจากวันที่ 1 พฤศจิกายน 2548
  ในการเป็นผู้ให้บริการโฆษณาภาพเคลื่อนไหว 3 มิติ ในศูนย์การค้า ดิ เอ็มโพเรียม
  และศูนย์การค้าสยามพารากอน

  ทั้งนี้สำหรับจอภาพ 3 มิติ AIM
  ได้ทำสัญญาจ่ายค่าตอบแทนให้กับศูนย์การค้าที่ให้ติดตั้งอุปกรณ์บริการสื่อโฆษณาในลักษณะการแบ่งเวลาสำหรับการโฆษณาของศูนย์การค้านั้นๆ
  (Time Sharing) โดยสัญญามีระยะเวลาทั้งหมด 10 ปี สิ้นสุดในปี 2558
  ซึ่งรายละเอียดของสัญญานี้สามารถอ่านเพิ่มเติมได้ใน ส่วนของทรัพย์สินในการประกอบธุรกิจ ข้อ
  5.2.4

2.  ธุรกิจให้บริการสื่อโฆษณาที่ไม่ใช่ระบบดิจิตอล(Non-Digital Media)

  AIM ให้บริการโฆษณารูปแบบใหม่ (Innovative Media) ที่ไม่ใช่ระบบดิจิตอล
  ซึ่งประกอบด้วยแผ่นป้ายโฆษณาแสดงสินค้าประกอบชั้นแสดงสินค้า
  ซึ่งสามารถแบ่งได้เป็นป้ายโฆษณาแบบฉลาก (Shelf Label) ป้ายโฆษณาแบบผุดขึ้น (Shelf
  Pop-up) ป้ายโฆษณาแบบอุโมงค์ (Turnel Media) และ ป้ายโฆษณาแบบกรอบ (Shelf
  Frame) เพื่อเป็นการโฆษณาและประชาสัมพันธ์สินค้า ณ จุดขายตรง นอกจากนี้ AIM
  ยังให้บริการผ่านสื่ออื่นๆ เช่น การให้บริการโฆษณาบริเวณส่วนต่างๆ ของอาคาร (Wrap)
  โดยการนำแผ่นโฆษณาหุ้มบริเวณประตูลิฟท์ เสา และ
  พื้นและการให้บริการโฆษณาบริเวณส่วนหน้าของรถข็น (Cart Media)
  ซุ้มประตูทางเข้าห้างเป็นต้น โดย AIM
  ได้ทำสัญญาการจัดการป้ายโฆษณาให้กับศูนย์การค้าเดอะมอลล์ทั้งหมดทั้งในเขตกรุงเทพฯและปริมณฑลเป็นระยะเวลา
  5 ปี ทั้งนี้ AIM
  ได้มีการทำสัญญาจ่ายค่าตอบแทนให้แก่ศูนย์การค้าเดอะมอลล์เป็นแบบส่วนแบ่งรายได้จากค่าโฆษณา

ธุรกิจให้บริการรับออกแบบจัดสร้างภาพและภาพยนตร์ 3 มิติ และการรับทำโฆษณา (Content
Provider)

นอกจากการให้บริการสื่อโฆษณาระบบดิจิตอลและสื่อโฆษณาที่ไม่ใช่ระบบดิจิตอลแล้ว AIM
ยังให้บริการออกแบบและผลิตงานโฆษณาในรูปแบบต่างๆ ทั้งระบบดิจิตอลและที่ไม่ใช่ระบบดิจิตอล
เช่น การผลิตสื่อโฆษณารูปแบบใหม่ที่ประกอบชั้นแสดงสินค้า(Shelf Media)
การออกแบบและปรับปรุงภาพเคลื่อนไหวทั้ง 2 และ 3 มิติให้เหมาะสมที่จะแสดงออกทางจอภาพ
รวมถึงการแปลงภาพ 2 มิติให้เป็น 3 มิติ เพื่อใช้ในการโฆษณา ซึ่ง AIM
มีทีมงานผลิต(Production House)
ที่มีความสามารถในการดำเนินการผลิตได้ตามความต้องการของลูกค้า ทั้งนี้ AIM
ได้รับการส่งเสริมการลงทุนจากสำนักงานคณะกรรมการส่งเสริมการลงทุน(BOI)
โดยได้รับการยกเว้นภาษีเงินได้นิติบุคคล จากการประกอบกิจการ ซอฟต์แวร์ ประเภท Digital
Content เป็นเวลา 8 ปี นับจากวันที่ 4 กรกฎาคม 2549

ธุรกิจให้เช่าบริการจอภาพ

AIM ยังมีบริการให้เช่าจอภาพ 2 มิติและ 3 มิติสำรองไว้อีกจำนวนหนึ่ง ดังนั้น AIM
จึงสามารถสร้างรายได้เพิ่มเติมจากการดำเนินธุรกิจให้เช่าจอภาพ 2 มิติและ 3
มิติโดยลูกค้าส่วนใหญ่ของ AIM คือ ผู้ให้บริการบริหารจัดงาน (Event Management หรือ Event
Organizer) และลูกค้าที่ต้องการได้จอภาพระบบทีวี 3 มิติไว้ที่ร้านค้าเอง โดยตามสัญญาการเช่า
AIM ต้องทำหน้าที่เป็นผู้ติดตั้งและดูแลจอภาพดังกล่าว

โครงการส่งเสริมการเผยแพร่ผลงานทางการศึกษาและองค์ความรู้อื่นสำหรับสถาบันอุดมศึกษา
(โครงการ uNetwork)

โดย AIM ได้ลงนามร่วมกับสำนักงานคณะกรรมการอุดมศึกษา
ในบันทึกข้อตกลงความร่วมมือการสนับสนุนโครงการส่งเสริมการเผยแพร่ผลงานทางการศึกษาและองค์ความรู้อื่นสำหรับสถาบันอุดมศึกษา
โดยใช้เทคโนโลยีจอภาพผ่านเครือข่ายสารสนเทศเพื่อพัฒนาการศึกษา โดยเป็นการให้สิทธิแก่ AIM
โดยไม่มีกำหนดระยะเวลาสิ้นสุดในการใช้เครือข่ายเคเบิ้ลใยแก้วความเร็วสูง
ซึ่งเชื่อมต่อระหว่างระบบคอมพิวเตอร์ของมหาวิทยาลัยต่างๆ
เพื่อใช้เป็นช่องทางในการเผยแพร่สื่อต่างๆ สู่มหาวิทยาลัยทั่วประเทศ เช่น
กิจกรรมทางด้านวิชาการ การประกาศรับสมัครงาน การแสดงผลงานของนักศึกษา
และการแข่งขันกีฬา เป็นต้น โดย AIM จะนำจอภาพไปติดตั้งตามสถานที่ต่างๆ ในมหาวิทยาลัย เช่น
โรงอาหาร สหกรณ์ สนามกีฬา และห้องประชุม เป็นต้น
และจะเปิดจอภาพให้นักศึกษาและผู้ที่เดินผ่านไปมาสามารถรับชมรายการของ AIM
ได้ตลอดระยะเวลาที่ออกอากาศ ทั้งนี้ AIM จะสามารถสร้างรายได้จากโครงการ ในรูปแบบต่างๆ
เช่น การขายเวลาโฆษณาโดยตรงในเวลาของรายการผู้ให้การสนับสนุน
และการขายเวลาโฆษณาในรูปแบบอื่นๆ ในเวลาของรายการของมหาวิทยาลัย และ/หรือ
รายการส่งเสริมความรู้และสารคดีต่างๆ ได้แก่ ค่าสปอนเซอร์ของรายการที่ออกอากาศ
การโฆษณาแฝงแบบผูกโยงในรายการที่ออกอากาศ
ค่าคอมมิชชั่นในการขายผลงานของอาจารย์หรือนักศึกษา ค่าสปอนเซอร์ของการจัดกิจกรรมต่างๆ
เช่น การจัดกิจกรรม และ/หรือรายการในรูปแบบเรียลริตี้โชว์ โดยให้นักศึกษาเข้ามาแข่งขันกัน
เป็นต้นทั้งนี้ AIM ได้เริ่มให้บริการเชิงพาณิชย์ในเฟสแรกจำนวน 6 มหาวิทยาลัยตั้งแต่งวดไตรมาสที่
3 ปี 2551

โครงสร้างรายได้

  (หน่วย : ล้านบาท)

  --- ------------------------------------ ---------- ------- --------- -------
      ธุรกิจ                                 2552       (%)     2551      (%)

  1   ธุรกิจให้บริการสื่อโฆษณาภายในห้างสรรพสินค้า   155.21     77.75   170.33    77.31

  2   ธุรกิจให้บริการจัดสร้างภาพและภาพยนตร์ 3 มิติ  17.78      8.91    38.55     17.50

  3   ธุรกิจให้เช่าบริการจอภาพ                  -          -       0.06      0.03

  4   ธุรกิจผลิตสื่อโฆษณา                       5.41       2.71    4.02      1.82

  5   ธุรกิจส่งเสริมการตลาด                    19.46      9.75    4.34      1.97

  6   รายได้อื่น                              1.77       0.89    3.03      1.37

      รวมรายได้                             199.63     100     220.33    100
  --- ------------------------------------ ---------- ------- --------- -------

จากตารางโครงสร้างรายได้ข้างต้นแสดงให้เห็นว่าธุรกิจที่สร้างรายได้ส่วนใหญ่ของ AIM คือ
ธุรกิจให้บริการสื่อโฆษณาภายในห้างสรรพสินค้าซึ่งสามารถสร้างรายได้ให้ AIM ในปี 2552
เป็นจำนวนเงิน 155.21 ล้านบาทและ ปี 2551 เป็นจำนวนเงิน 170.33 ล้านบาท ลดลงจำนวน
15.12 ล้านบาท โดยลดลงในอัตราร้อยละ 8.88 ซึ่งลดลงตามภาวะการณ์ตลาด AIM
มีรายได้เพิ่มขึ้นจากการจัดกิจกรรมส่งเสริมการขายและรายได้จากการติดตั้งสื่อเพิ่มในศูนย์การค้าบิ๊กซีและโครงการ
Unetwork เพิ่มขึ้นจากจำนวน 4.34 ล้านบาทในปี 2551 เป็นจำนวน 19.46 ล้านบาทในปี 2552
คิดเป็นเพิ่มขึ้นในอัตราร้อยละ 448.39 AIM มีรายได้รวมลดลงจาก 220.33 ล้านบาทในปี 2551
คงเหลือ 199.63 ล้านบาทในปี 2552 ลดลง 20.70 ล้านบาท คิดเป็นลดลงร้อยละ 9.39
อย่างไรก็ตามรายได้ของจากธุรกิจให้บริการสื่อโฆษณาภายในห้างสรรพสินค้านี้จะมีอัตราการเติบโตขึ้นอีกตามแนวโน้มการเติบโตของอุตสาหกรรมโฆษณาในห้างสรรพสินค้าที่เติบโตสูงขึ้น

กลุ่มลูกค้าเป้าหมาย

กลุ่มลูกค้าเป้าหมายหลักของ AIM ในส่วนของธุรกิจ In-Store Media ได้แก่
บริษัทเจ้าของผลิตภัณฑ์และผู้ประกอบการทั่วไปที่ต้องการโฆษณาสินค้าของตนในพื้นที่ห้างสรรพสินค้าที่มีสัญญาให้
AIM เป็นผู้บริหารธุรกิจให้บริการสื่อ AIM มุ่งเน้นในการเข้าถึงลูกค้าที่เป็นผู้ประกอบการให้บริการ
และเจ้าของผลิตภัณฑ์ต่างๆ ที่ต้องการทำการตลาดเพื่อส่งเสริมการขาย สร้าง Brand Awareness
และประชาสัมพันธ์ผลิตภัณฑ์ของตัวเองเพื่อสร้างความต้องการในการบริโภค ณ จุดขาย
และการสร้างภาพพจน์ที่ดีให้แก่องค์กร
โดยกลุ่มลูกค้าส่วนใหญ่จะเป็นบริษัทที่มีศักยภาพในการเติบโตอย่างต่อเนื่อง AIM
ได้จำแนกกลุ่มลูกค้าตามประเภทของผลิตภัณฑ์ เช่น
กลุ่มให้บริการประกันภัยและกลุ่มให้บริการทางการเงิน กลุ่มผลิตสินค้าเพื่ออุปโภค บริโภค
กลุ่มให้บริการด้านความรู้และการศึกษา กลุ่มผลิตภัณฑ์ประเภทพลังงาน
กลุ่มผลิตภัณฑ์ประเภทเครื่องใช้ไฟฟ้า กลุ่มธุรกิจสื่อสารโทรคมนาคม และ กลุ่มธุรกิจอื่นๆ เป็นต้น
นอกจากนี้ AIM ยังมีกลุ่มลูกค้าเป้าหมายสำหรับธุรกิจให้บริการเช่าจอภาพคือ
ผู้ให้บริการบริหารจัดงาน (Event Management หรือ Event Organizer)
ลูกค้าหรือผู้ประกอบการทั่วไปที่ต้องการจอภาพระบบทีวี 3 มิติไว้ที่ร้านค้าหรือบริษัทของลูกค้าเอง
และ สถาบันอุดมศึกษาทั่วประเทศ เป็นต้น

นโยบายการจัดจำหน่าย

AIM ได้เริ่มมีนโยบายการจัดจำหน่ายสื่อโฆษณาผ่านทาง
ผู้ดำเนินการทางการตลาดในการส่งเสริมการขายสื่อโฆษณา ตั้งแต่ปี 2550
ซึ่งได้มีการทำสัญญาแบ่งส่วนแบ่งรายได้จากการขายสุทธิให้กับ ผู้ดำเนินการทางการตลาด
ซึ่งนโยบายนี้จะทำให้ AIM
ได้ใช้ประโยชน์จากความชำนาญด้านการขายและการตลาดของผู้ดำเนินการทางการตลาด
และสามารถจัดแพคเกจของสื่อโฆษณาที่หลากหลายร่วมกับพันธมิตรทางการค้าอื่น
ที่ใช้บริการผู้ดำเนินการทางการตลาดร่วมกัน นอกจากนี้นโยบายการจัดจำหน่ายนี้จะช่วยให้ AIM
ลดค่าใช้จ่ายเรื่องของพนักงานขาย และสามารถลดความเสี่ยงในภาวะธุรกิจโฆษณาถดถอย
โดยถ้าหากรายได้จากการบริการสื่อโฆษณาลดลง
ค่าใช้จ่ายของผู้ดำเนินการตลาดก็จะลดลงไปด้วยจากนโยบายส่วนแบ่งรายได้

ช่องทางการจัดจำหน่าย

ช่องทางการจัดจำหน่ายสามารถแบ่งได้ดังนี้ได้ดังนี้

เจ้าของผลิตภัณฑ์โดยตรง (Direct Sales)

  AIM มีนโยบายที่จะสร้างสัมพันธ์อันดีกับลูกค้ากลุ่มนี้
  รวมถึงขยายฐานลูกค้าไปในประเภทผลิตภัณฑ์ที่หลากหลาย
  อีกทั้งยังเป็นการลดการพึ่งพาความสามารถของตัวแทนบริษัทโฆษณาและผู้ซื้อสื่อโฆษณาอิสระ

บริษัทตัวแทนโฆษณา (Advertising Agency)

  เป็นบริษัทที่ให้บริการด้านการสร้าง วางแผนงานทางการตลาด
  และดูแลการโฆษณาในรูปแบบต่างของลูกค้าโดยบริษัทตัวแทนโฆษณาจะที่ทำงานร่วมกับบริษัทลูกค้าที่เป็นเจ้าของผลิตภัณฑ์
  เพื่อจัดหามุมมองและแนวทางในการทำโฆษณาต่างๆ
  ที่สามารถตอบสนองความต้องการของลูกค้าได้อย่างเหมาะสม AIM
  มีความสัมพันธ์อันดีกับบริษัทตัวแทนโฆษณาจำนวนมากกว่า 10 บริษัท
  รายได้จากช่องทางนี้คิดเป็นประมาณร้อยละ 10 ของรายได้รวมของ AIM

ผู้ซื้อสื่อโฆษณาอิสระ (Media Independent)

  เป็นบริษัทที่มีความเข้าใจในสื่อโฆษณาประเภทต่างๆ
  เป็นอย่างดีและมีความเข้าใจถึงธุรกิจและความต้องการของลูกค้า
  ตลอดจนสภาวะตลาดและผู้บริโภคผลิตภัณฑ์เป็นอย่างดี
  โดยหน้าที่หลักของผู้ซื้อสื่อโฆษณาอิสระจะทำหน้าที่วางแผนการเลือกซื้อช่องทางการสื่อสารกับผู้บริโภคซึ่งช่องทางที่
  ผู้ซื้อสื่อโฆษณาอิสระเลือกใช้จะประกอบไปด้วย การประชาสัมพันธ์ (Public Relations)
  การจัดงานนิทรรศการ (Event) สื่อโฆษณาแบบ 2 ทาง (Interactive Advertising)
  การใช้สื่อภายนอก (Out Of Home Media) การใช้จดหมายทางอิเล็กทรอนิค (E-Mail)
  และส่งข้อความทางไปรษณีย์ เป็นต้น

การตลาดและสภาวะการแข่งขัน

กลยุทธ์การแข่งขัน

-   มีนโยบายคัดเลือกสถานที่สำหรับติดตั้งอุปกรณ์เพื่อสื่องานโฆษณาที่เลือกเฉพาะบริเวณที่มีการสัญจรของคนหนาแน่น
    อาทิเช่น บริเวณจุดซื้อ ทางเข้าออกอาคาร หน้าลิฟท์ และบันไดเลื่อน ในซุปเปอร์มาร์เก็ต
    ห้างสรรพสินค้า และมหาวิทยาลัย ที่สอดคล้องกับ การดำเนินชีวิตของผู้บริโภค (Lifestyle
    Media ) และกลุ่มลูกค้าเป้าหมาย

-   ทำธุรกิจให้บริการสื่อโฆษณาภายในห้างสรรพสินค้า (In-Store Media)
    ที่ครบวงจรและมีความหลากหลายซึ่งสามารถตอบสนองความต้องการของลูกค้าทุกกลุ่มได้
    และสามารถเข้าถึงลูกค้ากลุ่มเป้าหมายได้ง่าย ราคาคุ้มค่า และเห็นผลชัดเจนดีที่สุดในปัจจุบัน

-   นำเสนอสื่อโฆษณาเป็น Package
    ในราคาที่คุ้มค่าเพื่อตอบสนองต่อความต้องการของลูกค้าหลากหลายประเภท

-   มุ่งเน้นงานโฆษณาที่สามารถดึงดูดความสนใจของลูกค้า
    รวมถึงกระตุ้นการตัดสินใจเลือกซื้อผลิตภัณฑ์ที่ใช้บริการแทนผลิตภัณฑ์ของคู่แข่ง
    ด้วยเทคโนโลยีจอภาพสามมิติ

-   เน้นการสร้างความสัมพันธ์อันดีกับลูกค้าเพื่อให้เข้าใจถึงลูกค้าได้อย่างถูกต้อง
    และมีประสิทธิภาพไม่ว่าในแง่กลุ่มลูกค้าเป้าหมาย และกำลังซื้อของลูกค้าเป้าหมาย

-   พัฒนาเทคโนโลยีใหม่ๆ ในการนำเสนอบริการสื่อโฆษณาให้แก่ลูกค้าอย่างต่อเนื่อง
    โดยเฉพาะสื่อโฆษณารูปแบบใหม่ (Innovative Media)
    เพื่อเป็นการตอกย้ำความเป็นผู้นำในสื่อโฆษณารูปแบบใหม่
    นอกจากนี้ยังมุ่งเน้นพัฒนาคุณภาพของงานโฆษณาอยู่ตลอดเวลา

-   ให้ความสำคัญกับทรัพยากรบุคคล โดยสนับสนุนการสร้างสัมพันธ์อันดี
    และความร่วมมือในการทำงานระหว่างบุคลากรภายในองค์กรด้วยการจัดกิจกรรมเชื่อมความสัมพันธ์ต่างๆ

    จุดแข็งของ AIM

-   มีบุคลากรที่มีความเชี่ยวชาญทางด้านเทคโนโลยีและมีความมุ่งมั่นทางด้านการพัฒนาในการคิดค้นและออกแบบผลิตภัณฑ์ใหม่ๆ
    (Innovation) อยู่ตลอดเวลาเพื่อให้ได้มาซึ่งผลิตภัณฑ์ที่ตรงตามความต้องการของลูกค้า

-   เป็นตัวแทนในการจัดจำหน่ายจอภาพระบบ 3 มิติเป็นรายแรก และรายเดียวในประเทศไทย
    โดย AIM ได้ทำสัญญาเป็นตัวแทนในการนำเข้าจอภาพ 3 มิติจาก บริษัท New Sight จำกัด
    ประเทศเยอรมัน และได้รับสิทธิในการใช้ ขาย และให้เช่าจอภาพ 3 มิติ
    เป็นรายแรกและรายเดียวในประเทศไทยและภูมิภาคเอเชียแปซิฟิค (“Exclusive Right”)

-   เป็นผู้นำในการผลิตและให้บริการสื่อโฆษณา 3 มิติ

-   มีสัญญาระยะยาวในการเป็นผู้ให้บริการโฆษณาภาพเคลื่อนไหว 3 มิติ ในศูนย์การค้า ดิ
    เอ็มโพเรียม และ สยามพารากอน และสัญญาในการให้บริการสื่อใน ของ Home Fresh
    Mart ของศูนย์การค้าเดอะมอลล์ทั้งหมดทั้งในเขตกรุงเทพฯ
    และปริมณฑลและต่างจังหวัดที่จังหวัดนครราชสีมา

-   ให้บริการ Shelf Media โดยมุ่งเน้นการโฆษณาที่จุดขายและความต่อเนื่องของการโฆษณา
    โดย 1 จอทีวี ก็จะมีงานโฆษณาเพียงงานเดียว เพื่อเป็นการกระตุ้นยอดขาย ณ
    จุดขายอย่างต่อเนื่อง

    นโยบายการกำหนดราคาในการให้บริการสื่อโฆษณา

กำหนดราคาผลิตภัณฑ์ของ AIM แบ่งเป็น 2 ประเภทหลัก ประกอบด้วย 1)
การกำหนดราคาการให้บริการโฆษณาผ่าน AIM คิดราคาตามจำนวนจอภาพที่ให้บริการ
และความถี่ในการโฆษณา โดยทั่วไปจะคิดค่าบริการเป็นแพคเกจรวม เช่น
ค่าโฆษณาที่ศูนย์การค้าสยามพารากอน ลูกค้าจะต้องโฆษณาทุกจอภาพในศูนย์การค้า 2)
การกำหนดราคาการให้บริการสื่อโฆษณาประเภทต่างๆ บริการผลิตงานโฆษณา
และการให้เช่าจอภาพ จะคิดราคาตามต้นทุนที่เกิดขึ้นบวกกำไรส่วนเพิ่มในอัตราที่เหมาะสม

คู่แข่งขัน

คู่แข่งขันของบริษัทเป็นผู้ประกอบธุรกิจด้านกิจกรรมทางโฆษณาทั้งหมด
ไม่ว่าจะเป็นการผ่านสื่อทางโทรทัศน์ วิทยุ หนังสือพิมพ์ ภาพยนตร์ อินเทอร์เน็ต และสื่ออื่นๆ
โดยในการให้บริการสื่อโฆษณาภายในอาคารของบริษัทจะมีข้อได้เปรียบสื่อโฆษณาประเภทที่เข้าถึงผู้บริโภคจำนวนมาก
(Mass Media) เช่น โทรทัศน์ และหนังสือพิมพ์ คือ
สามารถเน้นเฉพาะกลุ่มผู้บริโภคเป้าหมายได้ดีกว่า สามารถกระตุ้นความต้องการของผู้บริโภค ณ
จุดขายได้อย่างมีประสิทธิภาพ และยังมีอัตราค่าโฆษณาไม่สูงมาก
ทั้งนี้คู่แข่งขันที่มีการประกอบธุรกิจและสถานที่ให้บริการสื่อใกล้เคียงกับบริษัท ได้แก่

+------------------+--------------------+-----------------------------+
| คู่แข่งขัน           | ลักษณะการให้บริการ    | สถานที่ให้บริการ                |
+------------------+--------------------+-----------------------------+
| Point of View    | บริการสื่อโ           | อาคารสำนักงานขนาดใหญ่         |
| Group            | ฆษณาผ่านทางจอโทรทัศน์ | โรงภาพยนตร์ ร้านอาหาร         |
|                  | ป้ายโฆษณาในร่มและ    | และศูนย์การค้าคาร์ฟูร์            |
|                  | Building Wrap      |                             |
+------------------+--------------------+-----------------------------+
| Cheeze Media     | บริการสื่อโฆษณาผ่าน    | ศูนย์การค้าสยามสแควร์           |
|                  | ทางจอโทรทัศน์ขนาดใหญ | และศูนย์การค้าสยาม ดิสคัพเวอร์รี่   |
|                  | ่กลางแจ้งและโทรทัศน์ขน |                             |
|                  | าดเล็กในห้างสรรพสินค้า |                             |
+------------------+--------------------+-----------------------------+
| I.J. Siam        | บริการสื่อโฆษณาผ่าน    | ศูนย์การค้ามาบุญครอง            |
|                  | Billboard กลางแจ้ง  | และสื่อกลางแจ้งตามถนนสายหลัก    |
|                  | จอภาพ LED          |                             |
|                  | ขนาดใหญ่และโทรทัศน์ขน |                             |
|                  | าดเล็กในห้างสรรพสินค้า |                             |
|                  | นอกจาก             |                             |
|                  | นี้ยังมีธุรกิจการพิมพ์และผ |                             |
|                  | ลิตสื่อต่างๆในการโฆษณา |                             |
+------------------+--------------------+-----------------------------+
| DDD              | บริการงานโ          | ศูนย์การค้า ดิ เอ็มโพเรียม        |
|                  | ฆษณาผ่านทางจอโทรทัศน์ | สยามพารากอน และมาบุญครอง     |
|                  | และจอภาพ LED       |                             |
+------------------+--------------------+-----------------------------+
| Central CDO Wall | บริการงานโ          | บริเวณของศูนย์การค้าเซ็นทรัล 6    |
|                  | ฆษณาผ่านทางจอโทรทัศน์ | สาขา                        |
+------------------+--------------------+-----------------------------+
| Wrap Inc.        | บริการงาน           | บริเวณของศูนย์การค้ากลุ่มเซ็นทรัล   |
|                  | แผ่นส               | และอาคารสำนักงานขนาดใหญ่      |
|                  | ติกเกอร์โฆษณาในภายใน |                             |
|                  | และ                |                             |
|                  | ภายนอกอาคารสำนักงาน |                             |
|                  | และห้างสรรพสินค้า     |                             |
+------------------+--------------------+-----------------------------+
| SC Central       | บริการงานโ          |   บริเวณของศูนย์การค้าเซ็นทรัล    |
| Chidom           | ฆษณาผ่านทางจอโทรทัศน์ |   สาขาชิดลม                  |
+------------------+--------------------+-----------------------------+
| Take a look      | บริก                |   ตั้งอ                       |
|                  | ารงานโฆษณาผ่านจอภาพ | ยู่บริเวณหน้าศูนย์การค้าเซ็นทรัลเวิลด์ |
|                  | LED                |                             |
+------------------+--------------------+-----------------------------+
| Master AD        | บริการโฆษณา         | รถโดยสารประจำทางต่างๆ รถไฟฟ้า |
|                  | ผ่านอุปกรณ์หลายประเภท | รถโดยสารสาธารณะอื่นๆ          |
|                  | อาทิเช่น ป้ายโฆษณา    | และตามถนนสายหลัก             |
|                  | Billboard          |                             |
+------------------+--------------------+-----------------------------+
| M Tel D          | บริการงานโ          |   ศูนย์การค้าเดอะมอลล์บางกะปิ    |
|                  | ฆษณาผ่านทางจอโทรทัศน์ |                             |
+------------------+--------------------+-----------------------------+

ทั้งนี้คู่แข่งขันที่มีการประกอบธุรกิจ และสถานที่ตั้งจอโทรทัศน์ ใกล้เคียงกับ AIM ได้แก่ Point of
View Group, Cheeze- Media และ DDD ซึ่ง เมื่อเปรียบเทียบกับ AIM แล้ว AIM
มีข้อได้เปรียบในเรื่องของการใช้เทคโนโลยีจอภาพสามมิติ และการใช้สื่อโฆษณาอื่นที่ไม่ใช่ดิจิตอล
ทำให้ AIM สามารถบริการสื่อโฆษณาเพื่อตอบสนองความต้องการของลูกค้าได้หลากหลายประเภท

การจัดหาผลิตภัณฑ์หรือบริการ

ในการให้บริการสื่อโฆษณา 3 มิตินั้น AIM ได้นำเข้าจอภาพ 3 มิติจาก บริษัท New Sight จำกัด
ประเทศเยอรมัน ซึ่งเป็นผู้ผลิตจอ 3 มิติแห่งแรกของโลก โดย AIM ได้รับสิทธิในการใช้ ขาย
และให้เช่าจอภาพ 3 มิติ เป็นรายแรกและรายเดียวในประเทศไทย (“Exclusive Right”)
โดยสัญญาเริ่มต้นปี 2548 และสิ้นสุดลงปี 2550 โดยทาง AIM สามารถขยายสัญญาได้อีก 1 ปี หาก
AIM มียอดการสั่งซื้อจอภาพ 3 มิติ ตามที่ได้ตกลงกันไว้ ในส่วนของจอภาพ LCD 2 มิตินั้น AIM
สามารถซื้อจอภาพ LCD 2 มิติได้จากผู้แทนจำหน่ายโดยตรง และมีการสั่งซื้อสินค้าเป็นจำนวนมาก
ทำให้สามารถได้ราคาที่ถูกกว่าราคาตลาดทั่วไป

การเลือกสถานที่ที่จะติดตั้งอุปกรณ์สื่อโฆษณานั้น AIM
ได้ทำการเลือกหาสถานที่ที่มีการสัญจรของคนหนาแน่นตามลักษณะการดำเนินชีวิตของผู้บริโภค โดย
AIM จะเลือกติดตั้งจอภาพส่วนใหญ่ ในซุปเปอร์มาร์เก็ต ห้างสรรพสินค้า และมหาวิทยาลัย

ในส่วนของซอฟท์แวร์ในการผลิต สื่อ 3 มิตินั้น AIM ได้ใช้ผลิตภัณฑ์ ซอฟท์แวร์ Maya และ 3D
Production Tool Kit ซึ่งมีการจ่ายค่าใช้งานในลักษณะครั้งเดียว

ผลกระทบต่อสิ่งแวดล้อม

-ไม่มี-

งานที่ยังไม่ส่งมอบ

-ไม่มี-

3.3 ธุรกิจการผลิตเพื่อสนับสนุนธุรกิจในกลุ่มบริษัท

ลักษณะของผลิตภัณฑ์หรือบริการ

บริษัท เอ็กซ์ตร้า ล้าจซ์ จำกัด หรือ “XL” (บริษัทถือหุ้น 99.99%) XL ก่อตั้งเมื่อวันที่ 7 ธันวาคม
2542 ด้วยทุนจดทะเบียนเริ่มต้น 1 ล้านบาท
โดยมีวัตถุประสงค์การจัดตั้งเพื่อประกอบรับจ้างผลิตรายการ ถ่ายทอดสด ถ่ายทำและตัดต่อภาพยนตร์
นอกจากนี้ XL ยังประกอบธุรกิจจัดกิจกรรมทางการตลาดต่างๆ อีกด้วย โดยบริษัทเข้าลงทุนใน XL
ในเดือน กรกฎาคม 2552 ทั้งนี้สามารถจำแนกธุรกิจที่ XL ดำเนินการในปี 2552 เป็น 2
ประเภทได้ดังนี้

1.  ผลิตรายการและสื่อโฆษณา

ประกอบธุรกิจรับจ้างผลิตรายการ ถ่ายทอดสด ถ่ายทำและตัดต่อภาพยนตร์ ซึ่งในปัจจุบัน XL
ผลิตรายการโทรทัศน์ออกอากาศทาง T Sports Channel จำนวน 6 - 7 รายการ
รวมทั้งรับจ้างถ่ายทอดสดรายการกีฬาสำคัญต่าง ๆ ทางช่อง T Sports Channel

2.  การจัดกิจกรรมทางการตลาด

ในปี 2552 XL จัดกิจกรรมแข่งขันกีฬาเซปักตะกร้อชิงแชมป์ประเทศไทย ภายใต้ชื่อ “วีโก้คัพ
2009” “วีโก้ไทยแลนด์ลีก” และ “วีโก้ตะกร้อลอดห่วงอาชีพ” โดยมีการกำหนดวัตถุประสงค์
รูปแบบการแข่งขัน วางแผนสื่อโฆษณาประชาสัมพันธ์โครงการ ผ่านสื่อต่าง ๆ เช่น สื่อสิ่งพิมพ์
สื่อโทรทัศน์ สื่อวิทยุและอินเตอร์เน็ต มีรายละเอียดดังนี้

วัตถุประสงค์

-   เพื่อส่งเสริมกีฬาตะกร้อให้เป็นที่นิยมอย่างแพร่หลาย และภูมิใจในกีฬาประจำชาติ

-   เพื่อยกระดับมาตรฐานการแข่งขันตะกร้ออย่างยั่งยืนแบบครบวงจร

-   เพื่อค้นหานักกีฬาเซปักตะกร้อรุ่นใหม่เพื่อก้าวสู่ทีมชาติในอนาคต

-   เพื่อเข้าถึงกลุ่มเป้าหมายและสร้างความคุ้นเคยในผลิตภัณฑ์ ไฮลักซ์ วีโก้
    โดยใช้กีฬาตะกร้อเป็นสื่อ

-   เพื่อส่งเสริมภาพลักษณ์ตราผลิตภัณฑ์ โตโยต้า ไฮลักซ์ วีโก้ และสร้างความสัมพันธ์อันดีระหว่าง
    ผู้แทนจำหน่าย ผู้นำชุมชนและหน่วยงานราชการต่างๆ

ประเภทการแข่งขัน

แบ่งออกเป็น 3 ประเภท คือ

-   ประเภทประชาชนชายทั่วไปทีมเดี่ยว

-   ประเภทนักเรียนชายทีมเดี่ยวอายุไม่เกิน 16 ปี

-   ประเภทนักเรียนหญิงทีมเดี่ยวอายุไม่เกิน 16 ปี

  * คุณสมบัตินักกีฬา : สมาคมตะกร้อเป็นผู้กำหนด

รูปแบบการแข่งขัน

ประเภทการแข่งขัน แบ่งออกเป็น 3 ประเภท

  1. ประเภทประชาชนชายทั่วไป

  2. ประเภทนักเรียนชายอายุไม่เกิน 16 ปี

  3. ประเภทนักเรียนหญิงอายุไม่เกิน 16 ปี

การแข่งขันคัดเลือกตัวแทนระดับภาค 4 ภาค แบ่งเป็น

ภาคเหนือ 20 จังหวัด ได้แก่ กำแพงเพชร เชียงราย เชียงใหม่ ตาก นครสวรรค์ น่าน พะเยา
พิจิตร

  พิษณุโลก เพชรบูรณ์ แพร่ แม่ฮ่องสอน ลำปาง ลำพูน สุโขทัย อุตรดิตถ์

  อุทัยธานี ชัยนาท อ่างทอง ลพบุรี

ภาคกลาง 20 จังหวัด ได้แก่ ฉะเชิงเทรา สิงห์บุรี นครนายก นครปฐม ปราจีนบุรี
พระนครศรีอยุธยา ตราด สมุทรสงคราม สมุทรสาคร สระบุรี สุพรรณบุรี จันทบุรี ชลบุรี ระยอง

  กาญจนบุรี ราชบุรี กรุงเทพฯ นนทบุรี ปทุมธานี สมุทรปราการ

ภาคอีสาน 20 จังหวัด ได้แก่ กาฬสินธุ์ ขอนแก่น ชัยภูมิ นครพนม นครราชสีมา บุรีรัมย์
มหาสารคาม มุกดาหาร ยโสธร ร้อยเอ็ด เลย ศรีสะเกษ สกลนคร สุรินทร์ หนองคาย สระแก้ว

หนองบัวลำภู อำนาจเจริญ อุดรธานี อุบลราชธานี

ภาคใต้ 16 จังหวัด ได้แก่ กระบี่ ชุมพร ตรัง นครศรีธรรมราช นราธิวาส ปัตตานี พังงา พัทลุง
ภูเก็ต ยะลา ระนอง สงขลา สตูล สุราษฎร์ธานี ประจวบคีรีขันธ์ เพชรบุรี

สำหรับกิจกรรมจัดการแข่งขันกีฬาตะกร้อชิงแชมป์ประเทศไทย นี้ XL
สามารถรับรู้รายได้เป็นค่าโฆษณาในช่วงไตรมาส 4 ปี 2552 จาก ผู้สนับสนุนหลักรายการ คือ
ผลิตภัณฑ์ โตโยต้า ไฮลักซ์ วีโก้ นอกจากนี้ XL ยังจัดกิจกรรมการแข่งขัน B-Boy ภายใต้ชื่อ
“BATTLE OF THE YEAR ” ซึ่งมีรายละเอียดดังนี้

ความเป็นมา

-   ปี 1990 Battle of the Year (BOTY) จัดขึ้นครั้งแรกในเมืองฮันโนเวอร์ (Hannover)
    ประเทศเยอรมันนี

-   ปี 2004 เข้ามาในประเทศไทยเป็นครั้งแรก โดยได้ลิขสิทธิ์จัดการแข่งขัน BATTLE OF THE
    YEAR

  SOUTH EAST ASIA

-   ปี 2005 จัดการแข่งขัน BATTLE OF THE YEAR THAILAND 2005 เป็นครั้งแรก และ
    จัดการแข่งขัน

  BATTLE OF THE YEAR SOUTH EAST ASIA 2005

-   ปี 2006 จัดการแข่งขัน BATTLE OF THE YEAR THAILAND 2006 และ BATTLE OF THE
    YEAR

  SOUTH EAST ASIA 2006

-   ปี 2007 จัดการแข่งขัน BATTLE OF THE YEAR THAILAND 2007
    และเนื่องจากได้รับความนิยม

  เพิ่มขึ้นในเอเชีย จึงได้เปลี่ยนแปลงจากการแข่งขันระดับ South East Asia เป็น ระดับ
  Asia โดยแชมป์

  B-Boy ของประเทศไทย ได้เข้าร่วมการแข่งขัน และได้ อันดับ 3 ของ Asia ที่ประเทศเกาหลี
  และ ยังได้

  อันดับ 5 ของ โลก ที่ประเทศเยอรมัน

-   ปี 2008 ประเทศไทยได้รับเกียรติเป็นเจ้าภาพเอเชีย

-   ปี 2009 นับเป็นสถิติ ที่มี B-Boy จากทั่วประเทศ เข้าร่วมการแข่งขันมากที่สุด

วัตถุประสงค์

-   เพื่อส่งเสริมภาพลักษณ์ของผู้สนับสนุน ในฐานะเป็นผู้สนับสนุนโครงการ

-   เพื่อส่งเสริมภาพลักษณ์ของประเทศไทย สู่ระดับสากล

-   เพื่อส่งเสริมให้เยาวชนห่างไกลยาเสพติดและใช้เวลาว่างให้เป็นประโยชน์โดยมาเข้าร่วมกิจกรรมของโครงการ

-   เพื่อให้เยาวชนไทยเข้าใจ Hip Hop อย่างถูกต้องและพัฒนามาตรฐานเทียบเท่าระดับสากล

-   เพื่อค้นหาสุดยอดของ B-Boy ในกลุ่มเยาวชนไทยและส่งเสริมสู่ระดับสากลต่อไป

-   เพื่อเปิดโอกาสให้เยาวชนได้รู้จักและสัมผัสกับประสบการณ์ใหม่ ๆ จากการเข้าร่วมโครงการ

-   เพื่อให้ Hip Hop เป็นที่รู้จักในกลุ่มกว้างมากขึ้นในหมู่เยาวชนและประชาชนทั่วไป

-   เพื่อให้เกิดการยอมรับในระดับสากลถึงความสามารถของเยาวชนไทย

รูปแบบการแข่งขัน

คัดเลือกทีม B-Boy จากภาคต่างๆ ภาคละ 3 ทีม เพื่อเข้าร่วมการแข่งขัน ชิงแชมป์ประเทศไทย
โดยภาคกลางจะได้รับสิทธิ์เพิ่มเป็น 4 ทีมเนื่องจากมีประชากร B-Boy เป็นจำนวนมาก
ส่วนแชมป์เก่าก็จะได้สิทธิ์ในเข้ารอบโดยไม่ต้องชิงแชมป์ในระดับภาค ได้แก่ ภาคกลาง 4 ทีม
ภาคเหนือ 3 ทีม ภาคอีสาน 3 ทีม ภาคใต้ 3 ทีมและแชมป์เก่า 1 ทีม
เมื่อได้ผู้ชนะเลิศระดับภาคแล้ว จะจัดการแข่งขันชิงชนะเลิศระดับประเทศ
ได้ทีมแชมป์ประเทศไทยเพื่อส่งชิงแชมป์เอเซียและชิงแชมป์โลกต่อไป

สำหรับกิจกรรมจัดการแข่งขัน B-Boy ชิงแชมป์ประเทศไทย นี้ XL
สามารถรับรู้รายได้เป็นค่าโฆษณาในช่วงไตรมาส 3 ปี 2552 จาก ผู้สนับสนุนหลักรายการ คือ
ผลิตภัณฑ์ สิงห์ ผ่าน บริษัท  บุญรอด เทรดดิ้ง  จำกัด

โครงสร้างรายได้

  (หน่วย: ล้านบาท)

  ---- ---------------------------------- --------- ------- -------- --------
       ธุรกิจ                               2552      (%)     2551     (%)

  1    ธุรกิจผลิตรายการและสื่อโฆษณาทางโทรทัศน์   32.19     66.43   20.00    72.66

  2    ธุรกิจการจัดกิจกรรม                    12.92     26.66   7.50     27.24

  3    รายได้ค่าบริการอื่น                     3.23      6.68    -        -

  4    รายได้อื่น                            0.11      0.23    0.03     0.10

       รวมรายได้                           48.45     100     27.53    100
  ---- ---------------------------------- --------- ------- -------- --------

เมื่อพิจารณาจากโครงสร้างรายได้ของ XL ในปี 2552 XL มีรายได้รวมเพิ่มขึ้น 20.92
ล้านบาทคิดเป็นอัตราร้อยละ 75.99 จาก 27.53 ล้านบาทในปี 2551 เป็น 48.45 ล้านบาทในปี
2552 เนื่องมาจากรายได้จากธุรกิจผลิตรายการและสื่อโฆษณาทางโทรทัศน์เพิ่มขึ้น 12.19
ล้านบาทคิดเป็นเพิ่มขึ้นร้อยละ 60.95 จากงวดเดียวกันของปีก่อน ทั้งนี้ส่วนหนึ่งเกิดจากการที่ XL
ผลิตรายการกีฬาให้กับ AW เพื่อออกอากาศทางสถานีทีวีกีฬา (T Sports Channel)
นอกจากนี้รายได้จากธุรกิจการจัดกิจกรรมก็เพิ่มขึ้น 5.42 ล้านบาทคิดเป็นเพิ่มขึ้นร้อยละ 72.27
ซึ่งเกิดจากการจัดกิจกรรมแข่งขันกีฬาเซปักตะกร้อชิงแชมป์ประเทศไทย ซึ่งจัดขึ้นในปี 2552
คาบเกี่ยวปี 2553

กลุ่มลูกค้าเป้าหมาย

ลักษณะลูกค้าของธุรกิจผลิตรายการและการจัดกิจกรรมทางการตลาด คือ ลูกค้าโดยตรง (Direct
Customer) เป็นกลุ่มลูกค้าผู้ประกอบการในธุรกิจต่างๆ
ที่จะจัดกิจกรรมเพื่อโปรโมทโฆษณาสินค้าหรือธุรกิจจากผู้ผลิตรายการหรือผู้จัดกิจกรรมทางการตลาดโดยตรง

การตลาดและสภาวะการแข่งขัน

กลยุทธ์การแข่งขัน

-   ผลิตรายการให้เข้าถึงกลุ่มผู้ชมเป้าหมาย

    XL เน้นการผลิตรายการในรูปแบบใหม่ๆ โดยจะมีการวิเคราะห์ กลุ่มผู้ชมเป้าหมาย
    รูปแบบรายการของสถานีอื่นที่มีรูปแบบเนื้อหาใกล้เคียงกัน
    เพื่อนำมาประเมินถึงจุดเด่นของรายการที่จะสามารถดึงดูดจำนวนผู้ชมได้มากกว่า นอกจากนี้
    XL ยังนำข้อมูลจากการสำรวจความนิยม (Rating)
    มาประเมินรูปแบบของรายการที่เป็นความต้องการของผู้ชม
    และเพื่อพัฒนารายการให้เข้าถึงผู้ชมกลุ่มเป้าหมายมากขึ้น

-   ผลิตผลงานที่มีคุณภาพมีสาระและความบันเทิงครบครัน

    นโยบายด้านการตลาดของ XL ยึดการพัฒนารูปแบบรายการอย่างต่อเนื่อง
    ในการนำเสนอรายการรูปแบบใหม่ที่มีสาระและมีคุณค่าต่อประชาชน
    โดยการกำหนดกลุ่มเป้าหมายของผู้ชมที่ชัดเจน
    มีรายการที่ให้ความบันเทิงและสาระหลายรูปแบบ

การจัดหาผลิตภัณฑ์หรือบริการ

ธุรกิจผลิตรายการและสื่อโฆษณา

XL จะมีหน่วยงานด้านรายการโทรทัศน์เป็นผู้กำหนดรูปแบบรายการที่จะนำออกแพร่ภาพ
จากนั้นทีมงานจะเป็นผู้จัดทำเทปที่จะออกอากาศ แล้วทำการลงบันทึกเสียง ตัดต่อ
แล้วผลิตออกมาเป็นเทปเพื่อส่งสถานีในการผลิตรายการและสื่อโฆษณา ของ XL
โดยส่วนใหญ่เป็นการบริหารทรัพยากรที่มีอยู่ในบริษัทและบริษัทย่อย ทั้งในด้านของบุคลากรได้แก่
ผู้ดำเนินรายการ (พิธีกร) ในสังกัดของ AW เช่น มิสยูลีก ซึ่งเป็นการต่อยอดจากการจัดกิจกรรม
ยูลีกของ AW ทีมงานผลิตรายการซึ่งเป็นบุคลากรของ XL เองและในด้านของเครื่องมือและอุปกรณ์
ได้แก่ สตูดิโอ กล้อง อุปกรณ์ในการถ่ายทำ ห้องตัดต่อภาพและเสียง ของ XL
ทั้งนี้มีบางกรณีที่อาจจะมีการใช้บุคลากรภายนอก เช่น ผู้ดำเนินรายการที่ไม่อยู่ในสังกัด
ทั้งนี้เพื่อความเหมาะสมของเนื้อหา ในส่วนของเวลาออกอากาศนั้น
บริษัทมีทีมงานสร้างสรรค์ที่จะคิดหารูปแบบรายการใหม่ๆ ที่น่าสนใจเพื่อไปนำเสนอให้กับ AW
เพื่อการตัดสินใจอย่างสม่ำเสมอ

ผลกระทบสิ่งแวดล้อม

- ไม่มี -

งานที่ยังไม่ได้ส่งมอบ

- ไม่มี –